Veracruzinpeurahiiru

Veracruzinpeurahiiru (Peromyscus bullatus) on Meksikossa elävä uhanalainen jyrsijä.

Veracruzinpeurahiiru on keskikokoinen peurahiiru, joka painaa 20–36 grammaa. Sen korvat ovat isot, ja häntä lyhyempi kuin pää ja vartalo yhteensä. Turkki on selkäpuolelta tumman kellertävä, ja selkää pitkin kuonoon asti kulkee lähes musta raita. Naamapuoli on harmahtava, silmien ympärillä tummat renkaat. Vatsa ja jalat ovat kermanvalkeat.

Veracruzinpeurahiirua on tavattu vain Veracruzin osavaltiosta, Peroten ja El Limonin alueilta. Se elää tasangoilla ja hiekkadyyneillä, joilla kasvaa ruohoa ja varvikkoa.

Lähteet 

Myyrät